*Tämä artikkeli käsittelee vuonna 1991 syntynyttä jääkiekkoilijaa. Marcus Nilson on vuonna 1978 syntynyt jääkiekkoilija.*

**Marcus Nilsson** (s. 18. toukokuuta 1991 Charlottenberg, Ruotsi) on ruotsalainen jääkiekkoilija. Pienikokoinen Nilsson on pelipaikaltaan vasen laitahyökkääjä.

Ura
---

### Seuraura

Nilsson on Charlottenbergs HC:n kasvatti. Hän debytoi seuran miesten joukkueessa vain 13-vuotiaana Ruotsin viidenneksi korkeimmalla sarjatasolla maan III-divisioonassa kaudella 2004–2005. Kaudeksi 2007–2008 Nilsson siirtyi Sunne IK:n junioreihin. Kaudella 2008–2009 hän oli seuran J18-junioreiden paras pistemies, maalintekijä ja syöttäjä tehoilla 20+21=41. Nilsson debytoi samalla kaudella myös Sunnen miesten joukkueessa Ruotsin kolmanneksi korkeimmalla sarjatasolla maan I-divisioonassa. Kaudella 2009–2010 hän oli joukkueen paras pistemies ja syöttäjä tehoilla 18+36=54. Nilsson oli koko sarjan tehokkain U20-ikäinen pelaaja. Kaudella 2010–2011 hän sijoittui tehoilla 24+41=65 koko Ruotsin I-divisioonan pistepörssissä toiseksi edellään vain Asplöven HC:n Eric Przepiorka. Nilsson oli näin ollen myös sarjan tehokkain U20-ikäinen pelaaja. Hän oli myös Sunnen paras maalintekijä ja syöttäjä.

Kaudeksi 2011–2012 Nilsson siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Bofors IK:hon. Hänen tulokaskautensa sarjassa toi 51 runkosarjaottelussa tehot 8+23=31 ja kymmenessä Kvalserien-ottelussa tehot 2+3=5. Nilsson oli runkosarjassa joukkueen kolmanneksi paras pistemies. Kaudeksi 2012–2013 Bofors IK vaihtoi nimeen BIK Karlskoga. Nilsson oli joukkueen paras pistemies ja syöttäjä tehoilla 12+33=45, joilla hän jakoi koko Allsvenskanin pistepörssin kuudennen sijan Leksands IF:n Mark Hurtubisen kanssa. Elitserienin nousukarsintasarjassa Nilsson oli kolmella osumallaan BIK:n paras maalintekijä Fredrik Höggrenin kanssa.

Nilsson siirtyi kaudeksi 2013–2014 kaksivuotisella sopimuksella SHL-joukkue AIK IF:ään. Hän teki SHL-debyyttinsä runkosarjan avauskierroksella 14. syyskuuta 2013 HV71:tä vastaan. Nilsson sai ottelussa jääaikaa 17.28 minuuttia. SHL-uransa avausmaalin hän teki 30. marraskuuta 2013 vieraissa Frölunda HC:tä vastaan. Nilsson keräsi ottelusta teholukeman +2. Kaikkiaan hänen tulokaskautensa toi 54 runkosarjaottelussa tehot 5+7=12 ja kahdeksassa Kvalserien-ottelussa yhden syöttöpisteen. AIK:n kausi päättyi putoamiseen Allsvenskaniin. Nilsson jätti joukkueen kauden jälkeen ja hän palasi kaudeksi 2014–2015 jatkamaan Allsvenskan-pelejä vuoden mittaisella sopimuksella BIK Karlskogaan. Nilsson oli joukkueen paras pistemies tehoilla 17+21=38. Hän jakoi myös BIK:n sisäisen tehotilaston voiton Martin Thelanderin kanssa. Huhtikuussa 2015 Nilsson teki joukkueen kanssa vuoden mittaisen jatkosopimuksen. Kaudella 2015–2016 hän voitti koko Allsvenskanin piste- ja maalipörssin tehoilla 19+37=56. Nilsson oli myös BIK:n paras maalintekijä Henrik Björklundin kanssa.

Kaudeksi 2016–2017 Nilsson palasi SHL:ään ja hän siirtyi kaksivuotisella sopimuksella Färjestad BK:hon. Nilsson teki runkosarjassa 21 tehopistettä ja kaudella 2017–2018 30 tehopistettä. Huhtikuussa 2018 hän teki Färjestadin kanssa kaksivuotisen jatkosopimuksen. Kaudella 2018–2019 Nilsson oli pudotuspeleissä kahdeksalla syöttöpisteellään joukkueen paras syöttäjä Michael Lindqvistin kanssa. Kaudella 2019–2020 hän voitti koko SHL:n piste- ja syöttöpörssin tehoilla 12+42=54. Nilsson palkittiin kauden päätteeksi SHL:n vuoden hyökkääjänä. Hän oli Mestarien liigassa Färjestadin paras pistemies ja syöttäjä tehoilla 3+7=10.

Nilsson siirtyi kaudeksi 2020–2021 vuoden mittaisella sopimuksella KHL-joukkue HK Sotšiin. Joulukuussa 2020 hänen sopimuksensa kuitenkin purettiin ja Nilsson siirtyi loppukauden kattavalla sopimuksella Sveitsin National Leaguen SCL Tigersiin.

### Maajoukkueura

Nilsson on pelannut Ruotsin A-maajoukkueessa kolme ottelua tehopistein 1+3=4. Hän teki A-maajoukkuedebyyttinsä Beijer Hockey Gamesin avausottelussa 6. helmikuuta 2020 Tukholman Globenissa Tšekkiä vastaan. Hänet merkittiin Ruotsin kakkosketjun vasempaan laitaan Oscar Lindbergin ja Malte Strömwallin viereen. Ensimmäisen A-maajoukkuemaalinsa Nilsson teki seuraavassa ottelussa 8. helmikuuta 2020 Venäjää vastaan. Hän keräsi ottelussa myös kaksi syöttöpistettä Lukas Bengtssonin tekemiin maaleihin, joista ensimmäinen jäi Ruotsin 5–2-voittoon päättyneen ottelun voittomaaliksi ja toinen syntyi ylivoimalla.

Perhe
-----

Nilssonilla on vuonna 2019 syntynyt tytär Stella.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | Sunne IK | Ruotsi I | 31 | 4 | 7 | 11 | 8 | – | – | – | – | – |
| 2009–2010 | Sunne IK | Ruotsi I | 34 | 18 | 36 | 54 | 47 | – | – | – | – | – |
| 2010–2011 | Sunne IK | Ruotsi I | 33 | 24 | 41 | 65 | 42 | – | – | – | – | – |
| 2011–2012 | Bofors IK | Allsvenskan | 51 | 8 | 23 | 31 | 4 | – | – | – | – | – |
| 2012–2013 | BIK Karlskoga | Allsvenskan | 51 | 12 | 33 | 45 | 18 | – | – | – | – | – |
| 2013–2014 | AIK IF | SHL | 54 | 5 | 7 | 12 | 4 | – | – | – | – | – |
| 2014–2015 | BIK Karlskoga | Allsvenskan | 52 | 17 | 21 | 38 | 12 | – | – | – | – | – |
| 2015–2016 | BIK Karlskoga | Allsvenskan | 52 | 19 | 37 | 56 | 45 | – | – | – | – | – |
| 2016–2017 | Färjestad BK | SHL | 52 | 7 | 14 | 21 | 0 | 7 | 1 | 1 | 2 | 2 |
| 2017–2018 | Färjestad BK | SHL | 52 | 8 | 22 | 30 | 2 | 6 | 0 | 0 | 0 | 0 |
| 2018–2019 | Färjestad BK | SHL | 52 | 7 | 21 | 28 | 2 | 13 | 4 | 8 | 12 | 4 |
| 2019–2020 | Färjestad BK | SHL | 50 | 12 | 42 | 54 | 60 | – | – | – | – | – |
| 2020–2021 | HK Sotši | KHL | 18 | 2 | 4 | 6 | 6 | – | – | – | – | – |
|  | SCL Tigers | NLA | 35 | 2 | 15 | 17 | 6 | – | – | – | – | – |
| 2021–2022 | Färjestad BK | SHL | 47 | 9 | 22 | 31 | 8 | 19 | 2 | 9 | 11 | 4 |
| 2022–2023 | Färjestad BK | SHL | 51 | 7 | 29 | 36 | 14 | 7 | 1 | 3 | 4 | 0 |
| 2023–2024 | Färjestad BK | SHL | 52 | 4 | 27 | 31 | 4 | 3 | 0 | 0 | 0 | 0 |
| 8 kautta | yhteensä | SHL | 410 | 59 | 184 | 243 | 94 | 55 | 8 | 21 | 29 | 10 |

Lähteet
-------

* Marcus Nilsson The Internet Hockey Databasessa (englanniksi)
* Marcus Nilsson Eurohockey-sivustolla (englanniksi)
* Marcus Nilsson *Elite Prospects*. Everysport Media Group AB.  (englanniksi)

### Viitteet

1. 1 2  Eriksson, Stefan: Marcus "Lilliz" Nilsson: – Jag är en gladare människa *farjestadbk.se*.  1.10.2019. Färjestads Bollklubb Fastighets AB. Viitattu 25.2.2020. (ruotsiksi)
2. 1 2 3 4 5 6  Marcus Nilsson *Elite Prospects*. Everysport Media Group AB.  (englanniksi)
3. ↑  Elite Prospects - Sunne IK J18 *eliteprospects.com*. Everysport Media Group. Viitattu 25.2.2020. (englanniksi)
4. ↑  Elite Prospects - Sunne IK *eliteprospects.com*. Everysport Media Group. Viitattu 25.2.2020. (englanniksi)
5. ↑  Elite Prospects - Division 1 Stats 2010-2011 *eliteprospects.com*. Everysport Media Group. Viitattu 25.2.2020. (englanniksi)
6. ↑  Elite Prospects - Sunne IK *eliteprospects.com*. Everysport Media Group. Viitattu 25.2.2020. (englanniksi)
7. ↑  Bodin, Uffe: Poängspruta klar för Bofors *Hockeysverige.se*.  6.4.2011. NewsMe. Viitattu 25.2.2020. (ruotsiksi)
8. ↑  Elite Prospects - Bofors IK *eliteprospects.com*. Everysport Media Group. Viitattu 25.2.2020. (englanniksi)
9. ↑  Elite Prospects - HockeyAllsvenskan Stats 2012-2013 *eliteprospects.com*. Everysport Media Group. Viitattu 25.2.2020. (englanniksi)
10. ↑  Elite Prospects - BIK Karlskoga *eliteprospects.com*. Everysport Media Group. Viitattu 25.2.2020. (englanniksi)
11. ↑  Marcus Nilsson första nyförvärvet *aikhockey.se*.  19.3.2013. AIK Ishockey AB. Viitattu 25.2.2020. (ruotsiksi)
12. ↑  Marcus Nilsson *SHL.se*. SHL AB. Viitattu 25.2.2020. (ruotsiksi)
13. ↑  Bodin, Uffe: Floppade i SHL – återvänder till Karlskoga *Hockeysverige.se*.  24.4.2013. NewsMe. Viitattu 25.2.2020. (ruotsiksi)
14. ↑  Elite Prospects - BIK Karlskoga *eliteprospects.com*. Everysport Media Group. Viitattu 25.2.2020. (englanniksi)
15. ↑  Fredriksson, Johan: Poängkungen förlänger med BIK Karlskoga: "Finns ännu mer att hämta" *Hockeysverige.se*.  14.4.2015. NewsMe. Viitattu 25.2.2020. (ruotsiksi)
16. ↑  Elite Prospects - BIK Karlskoga *eliteprospects.com*. Everysport Media Group. Viitattu 25.2.2020. (englanniksi)
17. ↑  Eriksson, Stefan: Grundel och "Lilliz" klara *farjestadbk.se*.  6.4.2016. Färjestads Bollklubb Fastighets AB. Viitattu 25.2.2020. (ruotsiksi)
18. ↑  Eriksson, Stefan: "Lilliz"kvar i Färjestad BK *farjestadbk.se*.  4.4.2018. Färjestads Bollklubb Fastighets AB. Viitattu 25.2.2020. (ruotsiksi)
19. ↑  Elite Prospects - Färjestad BK *eliteprospects.com*. Everysport Media Group. Viitattu 25.2.2020. (englanniksi)
20. ↑  Elite Prospects - Färjestad BK *eliteprospects.com*. Everysport Media Group. Viitattu 25.2.2020. (englanniksi)
21. ↑  Voitti pistepörssin Ruotsissa, siirtyy nyt KHL-jäille *Sportti.com*.  1.5.2020. Sport Content Oy. Viitattu 6.12.2020.
22. ↑  Update Sport – Marcus Nilsson folgt auf Erik Brännström *scltigers.ch*.  5.12.2020. SCL Tigers AG. Viitattu 6.12.2020. (saksaksi)
23. ↑  Tilanne 25.2.2020
24. ↑  CZE - SWE (Line Up) *stats.swehockey.se*.  6.2.2020. Svenska Ishockeyförbundet. Viitattu 25.2.2020. (englanniksi)
25. ↑  SWE - RUS (5-2) *stats.swehockey.se*.  8.2.2020. Svenska Ishockeyförbundet. Viitattu 25.2.2020. (englanniksi)